ଭକ୍ତଙ୍କ ମନକୁ ଲାଗିଲା ଆଘାତ : ବିନା ଭକ୍ତରେ ଆୟୋଜିତ ହେବ ପୁରୀରେ ରଥଯାତ୍ରା ! - Enews Online\nJune 10, 2021 June 10, 2021 P Kumar\nକରୋନା ସଙ୍କଟକାଳୀନ ସ୍ଥିତିରେ ଭକ୍ତଙ୍କ ମନକୁ ଲାଗିଲା ଆଘାତ ! ଚଳିତ ବର୍ଷ ଜୁଲାଇ ୧୨ ତାରିଖରେ ପଡୁଛି ମହାପ୍ରଭୁଙ୍କ ରଥଯାତ୍ରା । ଗତବର୍ଷ ଯେଉଁଭଳି ଭକ୍ତଙ୍କ ବିନା ରଥଯାତ୍ରା କରଯାଇଥିଲା ଠିକ ସେହିପରି ଚଳିତ ବର୍ଷ ମଧ୍ୟ ବିନା ଭକ୍ତରେ ପୁରୀରେ ଆୟୋଜିତ ହେବେ ରଥଯାତ୍ରା । ଏନେଇ ସୂଚନା ଦେଇଛନ୍ତି ସ୍ବତନ୍ତ୍ର ରିଲିଫ୍ କମିସନର୍ । ଏଠାରେ ଆପଣଙ୍କୁ ଗୋଟିଏ କଥା ଜଣାଇବାକୁ ଚାହୁଁଛୁ ଯେ, କେବଳ ପୁରୀରେ ରଥଯାତ୍ରା ଅନୁଷ୍ଠିତି ହେବ । ଅନ୍ୟ ଜିଲ୍ଲାରେ ରଥଯାତ୍ରା ଅନୁଷ୍ଠିତ ହେବ ନୁହେଁ ।\nକରୋନା ମହାମାରୀଙ୍କ ଏଇ ବିପଦଜନକ ସ୍ଥିତି ଓ କଟକଣା ମଧ୍ୟରେ ଶ୍ରଦ୍ଧାଳୁଙ୍କ ବିନା ପୁରୀରେ ରଥଯାତ୍ରା ଆୟୋଜନ କରାଯିବ । ଅନ୍ୟସ୍ଥାନଗୁଡିକରେ ରଥଯାତ୍ରାକୁ ନେଇ କୌଣସି ପ୍ରକାର ସମାରୋହ କିମ୍ବା ରଥଯାତ୍ରାର ଆୟୋଜନ ହୋଇପାରିବ ନାହିଁ । ଏ ନେଇ ଏସଆରସି ପକ୍ଷରୁ ସୂଚନା ଦିଆଯାଇଛି । ପୁରୀରେ ଆୟୋଜିତ ରଥଯାତ୍ରାରେ କେବଳ ସେବାୟତମାନେ ହିଁ ଭାଗ ନେଇପାରିବେ କିନ୍ତୁ ଏଥିରେ ମଧ୍ୟ ଗୋଟିଏ ସର୍ତ୍ତ ରହିଛି ଯେ, ଯେଉଁ ସେବାୟତମାନେ ଦୁଇ ଥର ଟିକା ନେଇସାରିଥିବେ କିମ୍ବା ଆରଟିପିସିଆର ରିପୋର୍ଟ ନେଗେଟିଭ ଆସିଥିବ, ସେମାନେ ନୀତିକାନ୍ତିରେ ଭାଗ ନେଇପାରିବେ ।\nକରୋନା କଟକଣା ଓ ସାମାଜିକ ଦୂରତାକୁ ବିଶେଷ ଦୃଷ୍ଟରେ ରଖି ଚଳିତ ବର୍ଷ ରଥଯାତ୍ରାକୁ ପାଳନ କରାଯିବ । ଚଳିତ ବର୍ଷ କେବଳ ୫୦୦ ସେବାୟତଙ୍କ ଦ୍ବାରା ରଥଯାତ୍ରା ଆୟୋଜନ କରାଯିବ । ପୂର୍ବ ବର୍ଷ ଭଳି ଏ ବର୍ଷ ମଧ୍ୟ କର୍ଫ୍ୟୁ ଜାରି ରହିବା ସହ ପୁରୀକୁ ବସ୍, ଗାଡି ମୋଟର ଚଳାଚଳ ଉପରେ ସମ୍ପୂର୍ଣ୍ଣ କଟକଣା ରହିବ । ପୁରୀ ରଥଯାତ୍ରାର ସିଧାପ୍ରସାରଣ ସୂଚନା ଓ ଲୋକ ସମ୍ପର୍କ ବିଭାଗ ଦାୟିତ୍ୱ ନେବେ । ରାଜ୍ୟର ଅନ୍ୟ ମନ୍ଦିରରେ କେବଳ ରୀତିନୀତି ଅନୁସାରେ ହିଁ ପୂଜାର୍ଚ୍ଚନା କରାଯିବ ।\n୧୫ ଦିନ ଲାଗି ସିଲ୍ ହେଲା ଭୁବନେଶ୍ୱର ସାଂସଦଙ୍କ ଅଫିସ୍ : ସରକାରଙ୍କୁ ୧୭ ଫଟୋର ଜବାବ ମାଗିଲେ ଏମପି ଅପରାଜିତା !\nଓଡ଼ିଶାକୁ ପୁଣି ବାତ୍ୟାର ଭୟ ! ଲଘୁଚାପ ଘନୀଭୂତ ହେଲେ ନେଇପାରେ ବାତ୍ୟାର ରୂପ ।
